Skriftemålsgudsteneste

*Skal brukast i kvar kyrkje ein gong for året i fastetida*

**Klokkeringing**

**Informasjon om gudstenesta i dag**

**Tre klokkeslag**

**Inngangsord**

*Kjære kyrkjelyd.*

*L Nåde vere med dykk og fred frå Gud, vår Far, og Herren Jesus Kristus.*

**Samlingsbøn 3 ved klokkaren**

*Klokkar: Lat oss be. eller*

*Klokkar: Herre, eg er komen inn i dette heilage huset ditt*

*for å ta imot det som du Gud Fader, skaparen min,*

*du Herre Jesus, frelsaren min,*

*du heilage Ande, trøystaren min i liv og død,*

*vil gje meg.*

*Lat no opp hjartet mitt ved din heilage Ande,*

*så eg kan sørgja over syndene mine,*

*leva i trua på din nåde*

*og saman med heile ditt folk fornyast kvar dag*

*i eit sant og heilagt liv.*

*teneste*

*Vi bed i Jesu namn.*

*Alle: Amen.*

**Inngangshelsing A**

*Liturg:*

*Herrens fred vere med dykk alle.*

*Vår Frelsar Jesus Kristus seier: Det er ikkje dei friske som trenglækjar, men dei sjuke. Eg er ikkje komen for å kalla rettferdige, men syndarar.*

**Salme 51**

*L/ML: Ver meg nådig, Gud, i din truskap, stryk ut mine brot i di store miskunn! Gjer meg rein og fri for skuld, og reinsa meg for mi synd! For mine brot kjenner eg, mi synd står alltid for meg. Einast mot deg har eg synda, det som er vondt i dine augo, har eg gjort. Så får du rett når du talar, og står der rein når du feller dom. Ja, med skuld kom eg til verda, med synd vart eg avla i mors liv. Sjå, du har hug til sanning i inste hjarta, så lær meg visdom i hjartedjupet! Reinsa meg for synd med isop, vaska meg, så eg vert kvitare enn snø! Lat meg kjenna fryd og glede, lat dei bein du knuste, jubla! Løyn ditt åsyn for mine synder, og stryk ut all mi skuld! Gud, skap i meg eit reint hjarta, gjev meg ei ny og stødig ånd! Kasta meg ikkje bort frå ditt åsyn, ta ikkje frå meg din Heilage Ande! Lat meg atter få fryda meg over di frelse, hald meg oppe med ei viljug ånd! Så vil eg læra brotsmenn dine vegar, og syndarar skal venda om til deg. Fri meg, Gud, frå blodskuld,­ du Gud som er min frelsar! Så skal eg jubla over di rettferd. Herre, lat opp mine lipper, så min munn kan lovprisa deg. For slaktoffer har du ikkje hug på; kjem eg med brennoffer, vil du ikkje ha det. Nei, offer for Gud er ei sundbroten ånd. Eit sundbrote og knust hjarta, det vanvørder du ikkje, Gud. Gjer vel mot Sion i din nåde, bygg opp att murane kring Jerusalem! Då skal du ha hugnad i dei rette offer­ både brennoffer og heiloffer, då skal dei ofra oksar på ditt altar.*

Skriftetale

**Skriftetale**

*Kan ta utgangspunkt i preiketeksten men sidan det er ei skriftetale bør det ikkje syngjast Hallelujaomkvede*

**Truvedkjenning Credo innleia av klokkaren**

*Klokkaren: Lat oss vedkjennast vår heilage tru.*

*A Eg trur på Gud Fader, den allmektige,*

*som skapte himmel og jord.*

*Eg trur på Jesus Kristus,*

*Guds einborne Son, vår Herre,*

*som vart avla ved Den heilage ande,*

*fødd av Maria møy,*

*pint under Pontius Pilatus,*

*vart krossfest, døydde og vart gravlagd,*

*fór ned til dødsriket,*

*stod opp frå dei døde tredje dagen,*

*fór opp til himmelen,*

*sit ved høgre handa åt Gud, den allmektige Fader,*

*skal koma att derifrå*

*og døma levande og døde.*

*Eg trur på Den heilage ande,*

*ei heilag, allmenn kyrkje,*

*eit samfunn av dei heilage,*

*forlating for syndene,*

*oppstoda av lekamen*

*og evig liv.*

*Amen.*

**Salme**

**Sjølvprøving**

*Liturg:*

*Lat oss prøva livet vårt i ljoset frå Guds heilage vilje.*

*Dei ti bodorda lyder:*

*1 Du skal ikkje ha andre gudar attåt meg.*

*2 Du skal ikkje misbruka Guds namn.*

*3 Du skal halda kviledagen heilag.*

*4 Du skal æra far din og mor di.*

*5 Du skal ikkje slå i hel.*

*6 Du skal ikkje bryta ekteskapet.*

*7 Du skal ikkje stela.*

*8 Du skal ikkje tala usant om nesten din.*

*9 Du skal ikkje trå etter eigedomen åt nesten din.*

*10 Du skal ikkje trå etter ektemaken åt nesten din eller arbeidsfolkethans eller andre som høyrer til hjå nesten din.*

**Innleiing 1A**

*L Vår Herre Jesus Kristus seier: Du skal elska Herren din Gud av heile ditt hjarte og av heile di sjel og av alt ditt vit. Dette er det største og første bodet. Men det andre er like stort: Du skal elska nesten din som deg sjølv. Matt 22,37–39*

*L Lat oss bøya oss for Gud og sanna syndene våre.*

**Syndsvedkjenning 6**

*Heilage Gud, himmelske Far,*

*sjå i nåde til meg, syndige menneske,*

*som har såra deg med tankar, ord og gjerningar*

*og kjenner den vonde hug i hjarta mitt.*

*For Jesu Kristi skuld,*

*ha tol med meg.*

*Tilgjev meg alle mine synder,*

*og gjev at eg må ottast og elska einaste deg.*

**Lovnadsord 1**

*L Guds ord seier: Dersom vi sannar syndene våre, er han trufast og rettferdig, så han tilgjev oss syndene og reinsar oss for all urettferd. 1 Joh 1,9*

**Syndsvedkjenning**

*Liturg: Lat oss bøya oss for Gud og sanna syndene våre.*

*Liturg: Ver meg nådig, Gud, i din truskap,*

*Kyrkjelyd: stryk ut mine brot i di store miskunn!.*

*Liturg: Gjer meg rein og fri for skuld,*

*Kyrkjelyd: og reinsa meg for mi synd!*

*Liturg: For mine brot kjenner eg,*

*Kyrkjelyd: mi synd står alltid for meg.*

*Liturg: Einast mot deg har eg synda,*

*Kyrkjelyd: det som er vondt i dine augo, har eg gjort*

*Liturg: Så får du rett når du talar,*

*Kyrkjelyd: og står der rein når du feller dom*

*Liturg: Ja, med skuld kom eg til verda,*

*Kyrkjelyd: med synd vart eg avla i mors liv.*

*Liturg: Sjå, du har hug til sanning i inste hjarta*

*Kyrkjelyd: så lær meg visdom i hjartedjupet!*

*Liturg: Reinsa meg for synd med isop,*

*Kyrkjelyd: vaska meg, så eg vert kvitare enn snø!*

*Liturg: Lat meg kjenna fryd og glede,*

*Kyrkjelyd: lat dei bein du knuste, jubla!*

*Liturg: Løyn ditt åsyn for mine synder,*

*Kyrkjelyd: og stryk ut all mi skuld!*

*Liturg: Kvar for oss vil vi no stilt vedkjennast for Gud det som ligg oss på hjarta.*

*Alle:*

*Kjære Herre Gud.*

*Eg har mange gonger såra deg*

*med tankar, ord og gjerningar*

*og er utan orsaking.*

*Men eg trur på din einborne Son, Jesus Kristus,*

*som har lide døden for å frelsa meg,*

*og eg bed deg for hans skuld:*

*Tilgjev, ja, tilgjev meg alle mine synder.*

*Gjev meg din Heilage Ande,*

*så eg trur ordet om at syndene mine er tilgjevne,*

*vender meg bort frå synda*

*og lét din heilage og gode vilje råda i livet mitt.*

*Herre, miskunna deg over meg.*

*Amen.*

**Ordet om binde- og løsemakta**

*Liturg:*

*Lat oss høyra kva den oppstadne Herren seier til læresveinane sine:*

*Ta imot Den Heilage Ande. Tilgjev de nokon syndene deira, er dei tilgjevne. Held de dei att for nokon, er dei atthaldne*

**Syndstilgiving (Absolusjon)**

*Liturg:*

*Kom no fram til Herrens altar, og ta imot tilsegna om tilgjevingfrå Gud for alle dine synder*

*Liturg:*

*Etter vår Herre Jesu Kristi ord og føresegn*

*tilseier eg deg nådig forlating for alle dine synder, i namnet åt Faderen og Sonen og Den Heilage Ande.*

*Han som tok til med ei god gjerning i dykk, skal fullføra henne - heilttil Jesu Kristi dag.*

*Fred vere med dykk.*

*Lat oss gje kvarandre hendene til teikn på at vi òg tilgjev kvarandreliksom Gud har tilgjeve oss.*

**Takkebøn 2**

*K/ML Gode Gud, takk for at vegen til deg alltid er open i Jesus Kristus. Hjelp oss å leva i di tilgjeving.*

**Herrens bøn**

*Alle:*

*Fader vår, du som er i himmelen!*

*Lat namnet ditt helgast.*

*Lat riket ditt koma.*

*Lat viljen din råda på jorda så som i himmelen.*

*Gjev oss i dag vårt daglege brød.*

*Forlat oss vår skuld,*

*som vi òg forlét våre skuldmenn.*

*Før oss ikkje ut i freisting,*

*men frels oss frå det vonde.*

*For riket er ditt,*

*og makta og æra i all æve.*

*Amen.*

**Slutningssalme**

Velsigning

**Helsing**

*Liturg:*

*Ta imot velsigninga.*

**Velsigning**

*Liturg:*

*Herren velsigne deg og vare deg. Herren late sitt andlet lysa over deg og vere deg nådig. Herren lyfte sitt åsyn på deg og gjeve deg fred.*

**Amen**

*Kyrkjelyd: Amen. Amen. Amen*

**Postludium**

**Fredshelsing**

*Liturg: Gå i fred. Ten Herren med glede*